 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2023. gada 31. augustā Nr. 511**

(protokols Nr. 15, 36. p.)

**Par nekustamā īpašuma “Pagastmāja”, Vestienas pagasts, Madonas novads, atsavināšanu, rīkojot izsoli**

Saskaņā ar Vestienas pagasta zemesgrāmatas nodalījumu Nr. 100000701736 nekustamais īpašums “Pagastmāja”, Vestienas pagasts, Madonas novads, ar kadastra numuru 7096 007 0211 sastāv no:

1. administratīvās ēkas ar kadastra apzīmējumu 7096 007 0211 001 279,4 m2 platībā;
2. saimniecības ēkas ar kadastra apzīmējumu 7096 007 0211 003 66,7 m2 platībā;
3. zemes vienības ar kadastra apzīmējumu 7096 007 0211 0,5540 ha platībā;
4. pieder Madonas novada pašvaldībai.

Pašvaldībai nav nepieciešams saglabāt nekustamo īpašumu pašvaldības funkciju veikšanai.

Ir veikta nekustamā īpašuma novērtēšana.

Atbilstoši sertificēta vērtētāja SIA „LINIKO” (Latvijas Īpašumu Vērtētāju asociācijas profesionālās kvalifikācijas sertifikāts Nr. 131) 2023. gada 14. jūlija novērtējumam, nekustamā īpašuma tirgus vērtība noteikta – EUR 19 300,00 (*deviņpadsmit tūkstoši trīs simti eiro ,00 centi*).

Saskaņā ar „Publiskas personas mantas atsavināšanas likuma” 47. pantu *„publiskas personas mantas atsavināšanā iegūtos līdzekļus pēc atsavināšanas izdevumu segšanas ieskaita attiecīgas publiskās personas budžetā. Atsavināšanas izdevumu apmēru nosaka MK noteikumu paredzētajā kārtībā”.*

Pamatojoties uz Publiskas personas mantas atsavināšanas likuma 47. pantu, uz “Pašvaldību likuma” 10. panta pirmās daļas 16. punktu, Publiskas personas mantas atsavināšanas likuma 4. panta pirmo daļu, 8. panta otro daļu, ņemot vērā 16.08.2023. Uzņēmējdarbības, teritoriālo un vides jautājumu komitejas un 22.08.2023. Finanšu un attīstības komitejas atzinumus, atklāti balsojot: **PAR – 12** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Grandāns, Arvīds Greidiņš, Gatis Teilis, Kaspars Udrass, Māris Olte, Valda Kļaviņa, Zigfrīds Gora), **PRET – NAV, ATTURAS – NAV**, Madonas novada pašvaldības dome **NOLEMJ**:

1. Atsavināt nekustamo īpašumu “Pagastmāja”, Vestienas pagastā, Madonas novadā ar kadastra numuru 7096 007 0211, pārdodot to mutiskā izsolē ar augšupejošu soli.
2. Noteikt nekustamā īpašuma “Pagastmāja”, Vestienas pagasts, Madonas novads nosacīto cenu- izsoles sākumcenu EUR 19 300,00 *(deviņpadsmit tūkstoši trīs simti eiro, 00 centi).*
3. Apstiprināt nekustamā īpašuma “Pagastmāja”, Vestienas pagasts, Madonas novads izsoles noteikumus (izsoles noteikumi pielikumā).
4. Uzdot pašvaldības īpašuma iznomāšanas un atsavināšanas izsoļu komisijai organizēt nekustamā īpašuma izsoli.
5. Kontroli par lēmuma izpildi uzdot pašvaldības izpilddirektoram U. Fjodorovam.

*Pielikumā: Izsoles noteikumi.*

*Saskaņā ar Administratīvā procesa likuma 188.panta pirmo daļu, lēmumu var pārsūdzēt viena mēneša laikā no lēmuma spēkā stāšanās dienas Administratīvajā rajona tiesā.*

*Saskaņā ar Administratīvā procesa likuma 70.panta pirmo daļu, lēmums stājas spēkā ar brīdi, kad tas paziņots adresātam.*

Domes priekšsēdētājs A. Lungevičs

*Čačka 28080793*

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU